Meddelelse til importører af visse varer med oprindelse i Folkerepublikken Kina, der er omfattet af kvantitative kontingenter - Anden tranche 2004

(2003/C 280/03)

I overensstemmelse med artikel 3 i Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter(1) underrettes importører i EF og i de tiltrædende stater om følgende:

1. Ved forordning (EF) nr. 2044/2003(2) fastlagde Europa-Kommissionen de nærmere bestemmelser for forvaltningen i 2004 af visse kvantitative kontingenter, der blev fastlagt ved Rådets forordning (EF) nr. 427/2003(3).

2. Kontingenterne vil blive forvaltet efter metoden baseret på hensynet til de traditionelle handelsstrømme (artikel 2, stk. 2, litra a), i forordning (EF) nr. 520/94). Efter denne metode opdeles kontingenterne i to dele, hvoraf den ene del forbeholdes de traditionelle importører og den anden del de ikke-traditionelle importører. Den del, der er forbeholdt ikke-traditionelle importører, vil dog blive fordelt i forhold til de mængder, der ansøges om; den maksimumsmængde, som hver enkelt ikke-traditionel importør kan ansøge om for hver vare, er angivet i bilag I til denne meddelelse.

I forbindelse med fordelingen af den del af hvert kontingent, der er forbeholdt de traditionelle importører, forstås ved "traditionelle" importører

- erhvervsdrivende etableret i EF før den 1. maj 2004, som kan dokumentere, at de har indført varer i EF i løbet af kalenderåret 1998 eller 1999

- erhvervsdrivende etableret i en af de tiltrædende stater før den 1. maj 2004, som kan dokumentere, at de har indført varer i den tiltrædende stat i løbet af kalenderåret 2001 eller 2002.

3. For at deltage i tildelingen af disse kontingenter kan enhver importør, uanset hvor han er etableret i EF, indgive én ansøgning om importtilladelse for hvert kontingent til en medlemsstats kompetente myndigheder efter eget valg, udarbejdet på det eller de officielle sprog i den pågældende stat. Importører, der er etableret i en tiltrædende stat, kan indgive én ansøgning om importtilladelse for hvert kontingent til de kompetente myndigheder i den stat, hvor de er etableret, udarbejdet på det eller de officielle sprog i den pågældende stat. Listen over de kompetente myndigheder findes i bilag II til denne meddelelse.

4. I henhold til artikel 3 i Kommissionens forordning (EF) nr. 738/94(4) af 30. marts 1994 om visse gennemførelsesbestemmelser til forordning (EF) nr. 520/94 skal ansøgningen om importtilladelse kun indeholde følgende oplysninger:

a) ansøgerens fulde navn og adresse (herunder telefon- og faxnummer og eventuelt identifikationsnummer hos de kompetente nationale myndigheder) samt momsregistreringsnummer, hvis ansøgeren er momsregistreret

b) den pågældende kontingentperiode, f.eks. "maj til december 2004"

c) i givet fald klarererens eller ansøgerens repræsentants fulde navn og adresse (herunder telefon- og faxnummer)

d) varebeskrivelse, med angivelse af:

- varens handelsnavn

- varens kode i den kombinerede nomenklatur (KN-kode)

- varens oprindelses- og afsendelsesland

e) de ønskede mængder udtrykt i den enhed, der er brugt ved fastsættelsen af kontingentet

f) mængdernes fordeling efter KN-kode, hvis ansøgningen vedrører fodtøj, og det kvantitative kontingent omfatter to positioner i den kombinerede nomenklatur

g) følgende erklæring, forsynet med dato, ansøgerens underskrift og den pågældendes navn med store bogstaver:

"Undertegnede bekræfter hermed, at oplysningerne i denne ansøgning er korrekte og afgivet i god tro, at jeg er etableret i Det Europæiske Fællesskab eller i en af de tiltrædende stater, og at denne ansøgning er den eneste, der er indgivet af mig eller i mit navn vedrørende kontingentet for de i denne ansøgning beskrevne varer.

Jeg forpligter mig til at returnere importtilladelsen til den udstedende myndighed senest ti arbejdsdage efter udløbsdatoen."

5. Dokumentationen i artikel 7 i forordning (EF) nr. 520/94 skal vedrøre varer, som efter importørens angivelse er overgået til fri omsætning i løbet af kalenderåret 1998 eller 1999 for traditionelle importører etableret i EF og i løbet af kalenderåret 2001 eller 2002 for importører etableret i de tiltrædende stater, og som har oprindelse i Folkerepublikken Kina og har været omfattet af de kvantitative kontingenter, hvorom der er indsendt ansøgning.

Alternativt kan ansøgeren til ansøgningen vedlægge dokumenter udstedt og bekræftet af de kompetente nationale myndigheder på grundlag af de foreliggende toldoplysninger, som beviser, at de pågældende varer af ansøgeren selv eller i givet fald af den erhvervsdrivende, hvis aktiviteter ansøgeren har overtaget, er blevet indført i løbet af kalenderåret 1998 eller 1999 (for importører i EF) eller i løbet af kalenderåret 2001 eller 2002 (for importører i de tiltrædende stater).

Alternativt kan ansøgere, der allerede er i besiddelse af importtilladelser udstedt i overensstemmelse med EU-lovgivningen for varer, som er omfattet af de kontingenter, som ansøgningen refererer til, vedlægge en kopi af deres tidligere tilladelser. I så tilfælde skal de i deres ansøgning angive den samlede mængde af den faktiske import af den pågældende vare i 1998 eller 1999.

6. Ved ansøgning om tildeling af den del af kontingentet, der er forbeholdt ikke-traditionelle importører, må erhvervsdrivende, der anses for at være forbundne personer, jf. definitionen i artikel 143 i Kommissionen forordning (EØF) nr. 2454/93(5) af 2. juli 1993 om visse gennemførelsesbestemmelser til Rådets forordning (EØF) nr. 2913/92(6) om indførelse af en EF-toldkodeks, senest ændret ved forordning (EF) nr. 881/2003(7), kun indgive en enkelt ansøgning for de varer, der er beskrevet i ansøgningen. Foruden den erklæring, der kræves i artikel 3, stk. 2, litra g), i forordning (EF) nr. 738/94, skal importtilladelsesansøgningen for det ikke-traditionelle kontingent indeholde en erklæring om, at ansøgeren ikke er forbundet med nogen anden erhvervsdrivende, der indgiver ansøgning om den pågældende ikke-traditionelle kontingentpost.

7. Ansøgninger om importtilladelser kan indgives fra dagen efter offentliggørelsen af Kommissionens forordning (EF) nr. 2044/2003 i Den Europæiske Unions Tidende og indtil den 31. december 2003, klokken 15.00, belgisk tid.

8. De bestemmelser, der gælder for kontingenterne i denne meddelelse, findes i følgende forordninger:

- Rådets forordning (EF) nr. 520/94 af 7. marts 1994 (EFT L 66 af 10.3.1994, s. 1).

- Rådets forordning (EF) nr. 138/96 af 22. januar 1996 (EFT L 21 af 27.1.1996, s. 6).

- Kommissionens forordning (EF) nr. 738/94 af 30. marts 1994 (EFT L 87 af 31.3.1994, s. 47).

- Kommissionens forordning (EF) nr. 983/96 af 31. maj 1996 (EFT L 131 af 1.6.1996, s. 47).

- Rådets forordning (EF) nr. 427/2003 af 3. marts 2003 (EUT L 65 af 8.3.2003, s. 1).

- Rådets forordning (EF) nr. 1985/2003 af 10 november 2003 (EUT L 295 af 13.11.2003, s. 43).

- Kommissionens forordning (EF) nr. 2044/2003 af 20 november 2003 (EUT L 303 af 21.11.2003, s. 3).

(1) EFT L 66 af 10.3.1994, s. 1, senest ændret ved forordning (EF) nr. 806/2003 af 14. april 2003 (EUT L 122 af 16.5.2003, s. 1).

(2) EUT L 303 af 21.11.2003, s. 3.

(3) EUT L 65 af 8.3.2003, s. 1, senest ændret ved forordning (EF) nr. 1985/2003 af 10.11.2003 (EUT L 295 af 13.11.2003, s. 43).

(4) EFT L 87 af 31.3.1994, s. 47, senest ændret ved forordning (EF) nr. 983/96 af 31. maj 1996 (EFT L 131 af 1.6.1996, s. 47).

(5) EFT L 253 af 11.10.1993, s. 1.

(6) EFT L 302 af 19.10.1992, s. 1.

(7) EUT L 134 af 29.5.2003, s. 1.

BILAG I

Maksimumsmængde, som hver enkelt ikke-traditionel importør kan ansøge om

>TABELPOSITION>

BILAG II

Liste over kompetente nationale myndigheder i medlemsstaterne

1. BELGIQUE//BELGÏE

Service public fédéral de l'économie, des PME, des classes moyennes & de l'énergie Administration du potentiel économique

Politiques d'accès aux marchés, Service "Licences"

Federale Overheidsdienst Economie, K.M.O., Middenstand & Energie Bestuur Economisch Potentieel

Markttoegangsbeleid, Dienst Vergunningen

Rue Général-Leman 60, Generaal Lemanstraat 60 B - 1040 Brussel/Bruxelles Tél./Tel.: (32-2) 206 58 16 Télécopieur/Fax: (32-2) 230 83 22/231 14 84

2. DANMARK

Erhvervs -og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 6196 908-800

4. GREECE

Ministry of Economy & Finance General Directorate of Policy Planning & Implementation

Directorate of International Economic Issues

1, Kornarou Street GR - Athens 105-63 Tel.: (30-1) 328-60 31/328 60 32 Fax: (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel.: (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Téléphone (33-1) 55 07 46 69/95 Télécopieur (33-1) 55 07 48 32/34/35

7. IRELAND

Department of Enterprise, Trade and Employment Licensing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero delle attività produttive Direzione generale Politica commerciale Div. VII

Viale Boston 25

I - 00144 Roma Tel. (39 06) 59 93 24 89 Fax (39 06) 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Téléphone (352) 22 61 62 Télécopieur (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

11. ÖSTERREICH

Bundesministerium für Wirtschaft und Arbeit Außenwirtschaftsadministration

Abteilung C2/2

Stubenring 1 A - 1011 Wien Tel. (43) 1 711 00 0 Fax (43) 1 711 00 83 86

12. PORTUGAL

Ministério das Finanças Direcção-Geral das Alfândegas e dos Impostos Especiais sobre o Consumo, Edifício da Alfândega de Lisboa Largo do Terreiro do Trigo P - 1100 Lisboa Tel.: (351) 21 881 42 63 Fax: (351) 21 881 42 61

13. SUOMI

Tullihallitus/Tullstyrelsen Erottajankatu/Skillnadsgatan 2 FIN - 00120 Helsinki/Helsingfors P./Tel. (358-9) 61 41 F. (358-9) 614 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57

Liste over kompetente nationale myndigheder i de tiltrædende lande

1. CYPRUS

Ministry of Commerce, Industry and Tourism Trade Department 6 Andrea Araouzou Str. 1421 Nicosia Tel: ++357 2 867100 Fax: ++357 2 375120

2. CZECH REPUBLIC

Ministerstvo prumyslu a obchodu Licencní správa Na Frantisku 32 CZ - 110 15 Praha 1 Tel: (420) 22406 2206 Fax: (420) 22421 2133

3. ESTONIA

Majandus- ja Kommunikatsiooniministeerium Harju 11 15072 Tallinn Estonia Tel.: (372) 6256 400 Faks: (372) 6313 660

4. HUNGARY

Gazdasági és Közlekedési Minisztérium Engedélyezési és Közigazgatási Hivatala H - 1024 Budapest, Margit krt. 85. Postafiók: 1537 Budapest Pf. 345. Tel: (36-1) 336 7300 Fax: (36-1) 336 7302

5. LATVIA

Ekonomikas ministrija Brivibas iela 55 LV - 1519 Rïga Tel.: 00 371 701 3006 Fakss: 00 371 728 0882

6. LITHUANIA

Lietuvos Respublikos Ukio ministerija Gedimino pr. 38/2 LT - 2600 Vilnius tel.: 00 370 5 262 50 30/00 370 5 262 87 50 faksi.: 00 370 5 262 39 74

7. MALTA

Ministry for Economic Services Commerce Division Ministeru gnas-Servizzi Ekonomici Divizjoni tal- Kummerc Lascaris Valletta CMR02 Malta tel: 00 356 21 243 286 fax: 00 356 21 231 919

8. POLAND

Ministerstwo Gospodarki, Pracy i Polityki Spoecznej Pl. Trzech Krzyzy 3/5 00-950 Warszawa tel: 0048/22/693 55 53 fax: 0048/22/693 40 21

9. SLOVAKIA

Ministerstvo Hospodárstva SR Odbor výkonu obchodno-politických opatrení Mierová 19 SK - 827 15 Bratislava tel: 00 421 2 434 23 913/00 421 2 485 42 160 fax: 00 421 2 4342 3919

10. SLOVENIA

Ministrstvo za gospodarstvo Podrocje ekonomskih odnosov s tujino Kotnikova 5 1000 Ljubljana tel: +386(0)1/478 3600 fax: +386(0)1/478 3611